CELEX: 32007D0329(03)
Language: lv
Date: 2007-03-20 00:00:00
Title: Eiropola valdes 2007. gada 20. marta — Lēmums ar kuru nosaka vienošanās noteikumus, ar kuriem reglamentē administratīvo īstenošanu attiecībā uz Eiropola amatpersonu līdzdalību kopīgās izmeklēšanas grupās

29.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 72/35
            
         
      EIROPOLA VALDES2007. gada 20. marta
   
      LĒMUMS
   
   ar kuru nosaka vienošanās noteikumus, ar kuriem reglamentē administratīvo īstenošanu attiecībā uz Eiropola amatpersonu līdzdalību kopīgās izmeklēšanas grupās
   (2007/C 72/16)
   VALDE EIROPOLA:
   ņemot vērā Eiropola konvenciju, kas grozīta ar Padomes 2002. gada 28. novembra aktu, ar kuru, pamatojoties uz Konvencijas par Eiropas Policijas biroja izveidošanu 43. panta 1. punktu, izstrādā protokolu un protokolu par Eiropola, tā struktūru locekļu, direktora vietnieku un Eiropola darbinieku privilēģijām un neaizskaramību, un it īpaši tā 3.a pantu;
   ņemot vērā Apvienotās uzraudzības iestādes sniegto atzinumu;
   tā kā Valdei ar divu trešdaļu tās locekļu balsu vairākumu jānosaka vienošanās noteikumi, ar kuriem reglamentē administratīvo īstenošanu attiecībā uz Eiropola amatpersonu līdzdalību kopīgās izmeklēšanas grupās,
   IR PIEŅĒMUSI ŠĀDU LĒMUMU.
   1. pants
   Definīcijas
   Šajā lēmumā:
   
               a)
            
            
               “kopīgās izmeklēšanas grupas ”ir kopīgas izmeklēšanas grupas, kas minētas Eiropola konvencijas 3.a pantā;
            
         
               b)
            
            
               “valstu vienība ”ir vienīgā sadarbību koordinējošā organizācija starp Eiropolu un kompetentajām valstu iestādēm, kā minēts Eiropola konvencijas 4. pantā;
            
         
               c)
            
            
               “kompetentās iestādes ”ir visas dalībvalstīs pastāvošās valsts iestādes, kas saskaņā ar valsts likumiem ir atbildīgas par noziedzīgu nodarījumu novēršanu un apkarošanu saskaņā ar Eiropola konvencijas 2. panta 4. punktu.
            
         2. pants
   Vienošanās noteikumi
   1.   Administratīvo īstenošanu attiecībā uz Eiropola amatpersonu līdzdalību kopīgā izmeklēšanas grupā nosaka ar vienošanās noteikumiem, kurus izstrādā Eiropola direktors un dalībvalstu kompetentās iestādes, kuras atbild par šīs apvienotās izmeklēšanas grupas izveidošanu.
   2.   Vienošanās noteikumi jāizstrādā, piedaloties attiecīgo dalībvalstu vienībām.
   3. pants
   Eiropola amatpersonu pilnvaras līdzdalībai kopīgās izmeklēšanas grupās
   1.   Vienošanās noteikumi precizē to Eiropola amatpersonu uzdevumus, tiesības un pienākumus, kas piedalās kopīgās izmeklēšanas grupās.
   2.   Vienošanās noteikumi nosaka, ka Eiropola amatpersonas, kas piedalās kopīgā izmeklēšanas grupā, palīdz grupas locekļiem saskaņā ar Eiropola konvenciju un tās dalībvalsts tiesību aktiem, kurā šī grupa darbojas.
   4. pants
   Vadība un uzraudzība
   1.   Vienošanās noteikumi paredz, ka Eiropola amatpersonas, kas piedalās kopīgā izmeklēšanas grupā, veic savus uzdevumus grupas vadītāja/u vadībā, kā tas norādīts vienošanās noteikumos.
   2.   Vienošanās noteikumi nosaka, ka Eiropola amatpersonām ir tiesības nepildīt uzdevumus, ja viņi uzskata, ka tie ir pretrunā ar viņu saistībām saskaņā ar Eiropola konvenciju. Šajā gadījumā Eiropola amatpersonām jāinformē Eiropola direktors, kurš konsultē grupas vadītāju/us, lai atrastu risinājumu. Ja neizdodas atrast savstarpēji apmierinošu risinājumu, direktoram ir tiesības ierobežot vienošanās noteikumus.
   5. pants
   Piekļuve datiem
   Vienošanās noteikumi nosaka, ka Eiropola amatpersonām, kuras piedalās kopējās izmeklēšanas grupās, ir jābūt piekļuvei Eiropola datorizētai sistēmai saskaņā ar Eiropola konvencijas noteikumiem un atbilstoši piemērojamiem drošības standartiem (1), kamēr viņi piedalās kopējā izmeklēšanas grupā.
   6. pants
   Izmaksas un aprīkojums
   Vienošanās noteikumi regulē izmaksu sadalījumu, tostarp apdrošināšanas izmaksas, kas radušās Eiropola amatpersonām, piedaloties kopīgās izmeklēšanas grupās, kā arī precizē nosacījumus, pamatojoties uz kuriem kopīgās izmeklēšanas grupas locekļi drīkst izmantot Eiropola aprīkojumu.
   7. pants
   Vienošanās izbeigšana
   Vienošanās noteikumos ir norādīts, ka tos katrā laikā var izbeigt, ja viena no pusēm par to sniedz ziņojumu.
   8. pants
   Stāšanās spēkā
   Šis lēmums stājas spēkā 2007. gada 30. martā.
   
      Hāgā, 2007. gada 20. martā
      
         
            Valdes priekšsēdētājs,
         Hans-Jürgen FÖRSTER
         
      
   
   
      (1)  OV C 2, 6.1.2004., 1. lpp.